નવી દિલ્હીઃ હવામાન ખાતાએ આગામી 5 દિવસ માટે આંધી-તોફાન અને ભયંકર વરસાદને પગલે એલર્ટ જાહેર કર્યું છે. હવામાન ખાતા તરફથી સોમવારે સવારે જાહેર કરવામા આવેલી ચેતવણી મુજબ 7 અને 8 મેના રોજઉત્તર ભારતના મોટા ભાગમાં તેજ આંધી-તોફાન આવવાની સંભાવના છે. ખાસ કરીને દિલ્હી-એનસીઆરમાં ધૂળની આંધી ઉઠી શકે છે. આ આંધી ઉત્તર ભારતથી થઇને દક્ષિણ અને પૂર્વોત્તર ભારતના રાજ્યો તરફ પણ જઇ શકે છે. એલર્ટ મુજબ 7 તારીખે જમ્મૂ-કાશ્મીર, હિમાચલ પ્રદેશ, ઉત્તરાખંડ અને પંજાબના વિસ્તારોમાં આંધી-તોફાન અને ભારે વરસાદ ખાબકી શકે છે.